paragraph_text: Oklopnjače su svoju prvu borbenu primjenu imali u američkom građanskom ratu, pri čemu je ispočetka na njihovoj izgradnji inzistirao Jug, nastojeći nadoknaditi nadmoć Sjevera u broju brodova. Prvo takvo plovilo u sastavu ratne mornarice Konfederacije bilo je CSS Manassas, koje je u listopadu 1861. uspješno napalo sjevernjačke brodove u rijeci Mississippi. Sjevernjaci su na to, između ostalog, odgovorili izgradnjom vlastite oklopnjače USS Monitor, po kojoj će kasnije dobiti posebna klasa brodova. USS Monitor se u ožujku 1862. sukobio s južnjačkom oklopnjačom CSS Virginia u čuvenoj bitci kod Hampton Roadsa, koji se smatra prvim sukobom oklopnjača u povijesti.